ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА

|  |  |
| --- | --- |
| Назив на министерство: | Министерство за финансии |
| Назив на предлогот на закон: | Предлог на закон за изменување и дополнување на Законот за кредитно биро |
| Одговорно лице и контакт информации: | Ленче Тагасовска, Раководител на сектортел: 3255-350email: lence.tagasovska@finance.gov.mk |
| Вид на Извештај | [x]  Нацрт[ ] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Македонија[ ] НПАА[x]  Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | НЕ |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 29.01.2018 |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

1. Опис на состојбите во областа и дефинирање на проблемот:

Со Законот за кредитно биро („Службен весник на Република Македонија“ бр.81/08, 24/11, 199/14 и 192/15) се уредува основањето и работењето на кредитното биро, видот на податоците, начинот на нивно доставување до кредитното биро и обработката на податоците од страна на кредитното биро.

Согласно Законот за кредитно биро, кредитното биро може да изготвува извештаи за состојбата на обврските на правни и физички лица, но не може да изготвува извештаи за нивната кредитната способност што е вообичаена активност на кредитните бироа во меѓународни рамки. Поради тоа, се предлага да се даде можност кредитното биро да изготвува извештаи за кредитната способност на кредитобарателите. Воведувањето на оваа услуга ќе резултира со предности за кредиторите и кредитокорисниците. Извештајот за кредитната способност ќе им овозможи на кредиторите да го подобрат кредитното портфолио, да ги намалат трошоците од работењето и значително ќе го намали времето потребно за одобрување на кредити. Истовремено, извештајот за кредитната способност на кредитобарателите ќе им даде јасна слика за нивната кредитна способност.

Согласно постојното законско решение, граѓаните на Република Македонија, како субјекти на податоци, можат да ги обезбедат извештаите само лично во просториите на кредитното биро. Поради ова, со измените ќе се овозможи банка со седиште во Република Македонија да може да издава извештаи на кредитното биро за субјекти на податоци како дел од активноста за посредување во склучување договори за кредити и заеми, врз основа на договор склучен со кредитното биро.

Дополнително, при подготвувањето на извештаите, кредитното биро собира и обработува податоци определени само во Законот за кредитно биро. Со измените ќе се зголеми обемот на податоци врз основа на кои кредитното биро ќе изготвува поквалитетни извештаи за субјектите на податоци, преку давање можност кредитното биро да обезбедува и податоци од јавни книги и регистири и други јавни достапни податоци, во согласност со закон.

Согласно постојното законско решение, кредитното биро нема обврска да го објавува тарифникот на надоместоците што ги наплатува на својата интернет страна. Поради ова, а со цел увид во надоместоците кои ги наплатува кредитното биро ќе се воведе обврска кредитното биро да го објави тарифникот на својата интернет страна како и во Службен весник на Република Македонија.

2. Цели на предлог регулативата:

 Основните цели поради која се предлага овој закон се:

1. Кредитното биро ќе може да изготвува извештај за кредитна способност на кредитобарателите. Воведувањето на оваа услуга ќе резултира со предности и за кредиторите и за кредитокорисниците. Извештајот за кредитната способност ќе им овозможи на кредиторите да го подобрат кредитното портфолио, да ги намалат трошоците од работењето и значително ќе го намали времето потребно за одобрување на кредити. Истовремено, извештајот за кредитната способност на кредитобарателите ќе им даде јасна слика за нивната кредитна способност.
2. Ќе се овозможи банка со седиште во Република Македонија, врз основа на договор склучен со кредитното биро, да може да издава извештаи на кредитното биро за субјекти на податоци. Со оваа измена, граѓаните на Република Македонија ќе можат да ги обезбедат извештаите од шалтерите на банките во местото на живеење, односно нема да има потреба да доаѓаат во просториите на кредитното биро.
3. Ќе се даде можност кредитното биро во согласност со закон да обезбедува и податоци од јавни книги и регистири и други јавни достапни податоци. Со оваа измена ќе се зголеми обемот на податоци врз основа на кои кредитното биро ќе изготвува поквалитетни извештаи за субјектите на податоци, а на тој начин ќе се овозможи подобро управување со ризикот од страна на финансиските институции.

3. Можни решенија (опции):

 3.1. Опис на решението „не прави ништо“

Ова решение значи да не се донесе предложениот Закон. Ова не е прифатлива опција бидејќи со одбирањето на оваа опција нема да се постигнат горенаведените цели.

 3.2. Опис на можните решенија (опции) за решавање на проблемот

Донесување на Закон за изменување и дополнување на Законот за кредитно биро, со цел постигнување на горенаведените цели.

4. Проценка на влијание на регулативата:

Можни позитивни и негативни влијанија од секоја од опциите:

4.1. Економски влијанија НЕМА

4.2. Фискални влијанија НЕМА

4.3. Социјални влијанија НЕМА

4.4. Влијанија врз животната средина НЕМА

4.5. Административни влијанија и трошоци – НЕМА

а) трошоци за спроведување

б) трошоци за почитување на регулативата

5. Консултации:

5.1. Засегнати страни и начин на вклучување

Засегнати страни се Македонско кредитно биро АД Скопје, банките како и сите останати корисници и субјекти на податоци. Со Македонско кредитно биро АД Скопје, како засегната страна, се одржуваат состаноци. Истовремено, сите останати институции и граѓани можат да се вклучат на јавна дебата преку користење на електронски интерактивни алатки достапни на порталот ЕНЕР (www.ener.gov.mk).

5.2. Преглед на добиените и вградените мислења

Ќе бидат побарани и вградени мислења од Секретаријатот за законодавство и Министерството за информатичко општество и администрација.

5.3. Мислењата кои не биле земени предвид и зошто

По истекот на 20 дена од поставувањето на Нацрт-извештајот за ПВР и Предлогот на закон на ЕНЕР, ќе бидат побарани мислења од Секретаријатот за законодавство и Министерството за информатичко општество и администрација.

6. Заклучоци и препорачано решение:

а) Опција - решение „не прави ништо“

Позитивни влијанија - НЕМА

Негативни влијанија:

1. Кредитното биро нема да има законска можност да изготвува извештај за кредитна способност на кредитобарателите;
2. Како и до сега, граѓаните ќе мора да доаѓаат во просториите на кредитното биро за да добијат извештај и
3. Кредитното биро сеуште ќе биде ограничено во обемот на податоци со кој располага.

б) Опција - Донесување на Законот за изменување и дополнување на Законот за кредитно биро.

Позитивни влијанија:

1. Кредитното биро ќе може да изготвува извештај за кредитна способност на кредитобарателите;
2. Банка со седиште во Република Македонија, врз основа на договор склучен со кредитното биро, ќе може да издава извештаи на кредитното биро за субјекти на податоци;
3. Ќе се подоби управувањето со ризикот од страна на финансиските институции;
4. Кредитобарателите ќе имаат јасна слика за нивната кредитна способност и
5. Кредитното биро во согласност со закон ќе обезбедува и податоци од јавни книги и регистири и други јавни достапни податоци, а со тоа ќе изготвува поквалитетни извештаи за субјектите на податоци.

Негативни влијанија: НЕМА

Со предложените решенија во Законот за кредитно биро се очекува да се остварат следниве придобивки:

* Кредитното биро ќе изготвува поквалитетни извештаи за субјектите на податоци;
* Подобро управување со оперативниот ризик од страна на финансиските институции;
* Кредитобарателите ќе имаат јасна слика за нивната финансиска состојба и
* Ќе се намали времето потребно за одобрување на кредити.

6.2. Ризици во спроведувањето и примената на секое од можните решенија (опции)

НЕМА

6.3. Препорачано решение со образложение

Се препорачува донесување на Предлогот на закон за изменување и дополнување на Законот за кредитно биро со цел реализација на горенаведените цели и позитивни влијанија од донесувањето на законот.

7. Спроведување на препорачаното решение:

7.1. Потреба од менување на закони и подзаконска регулатива во областа или други сродни области

7.2. Потребни подзаконски акти и рок за нивно донесување

7.3. Органи на државната управа, државни органи и други органи надлежни за спроведување

7.4. Активности за обезбедување на ефикасно спроведување на предлогот на закон

8. Следење и евалуација:

8.1. Начин на следење на спроведувањето

8.2. Евалуација на ефектите од предлогот на закон и рокови

Евалуација на ефектите ќе се изврши по истекот на 12 месеци од влегувањето во сила на Законот.

Изјава од Државен секретар

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот

 Елена Трпковска

 Државен секретар Датум:\_\_\_.\_\_\_.2018 година

Изработил: Иван Недев

Одобрил: Ленче Тагасовска

Согласен: Виолета Стојановска Петровска